Qalmaqal (II mövsüm)

***[[Qalmaqal (teleserial 2012-2018)|Qalmaqal]]*** teleserialının *ikinci mövsüm*ünün premyerası 27 sentyabr 2012-ci ildə ABŞ-nin ABC telekanalında baş tutmuş, mövsümün final seriyası isə 16 may 2013-cü ildə efirə verilmişdir. Mövsüm iyirmi iki seriyadan ibarətdir. Şonda Rayms ikinci mövsümdə də serialın şouranneri olmuşdur; ABC Studios mövsümün istehsalını ShondaLand Production Company ilə birgə həyata keçirmişdir. İkinci mövsümün seriyaları ABŞ və Kanadada eyni vaxtda efirə verilmişdir. 

İkinci mövsümdə Ağ ev sakinləri və Oliviya Poupun şirkət işçilərinin süjet xəttləri inkişaf etdirilir. Serialın on nəfərdən ibarət aktyor heyətində ikinci mövsümdə dəyişiklik baş verir. Henri Yan Küsik şounu tərk edir, birinci mövsümdə ikinci plan rolları fa etmiş Coşua Malina və Bellami Yanq isə əsas aktyor heyətinə qatılmışdır. 10 may 2013-cü ildə telekanal serialın üçüncü mövsümünün çəkiləcəyini elan etmişdir.

## Məzmunu

*"Qalmaqal"* serialının ikinci mövsümü iki əsas süjet xəttinə malikdir. Birinci süjet xətti sonuncu prezident seçkilərində yol verilən saxtalaşdırma ilə bağlıdır. Bu haqqda məlumat izləyicilərə, baş qəhrəmanların həyatlarına aid fleşbeklər vasitəsiylə çatdırılır. Jurnalist və Sayrus Binin həyat yoldaşı Ceyms Novak saxtalaşdırmanın baş verdiyi Defayns dairəsindəki hadisələri araşdırır. Məlum olur ki, saxtalaşdırma Oliviya, Sayrus, Melli və Hollis Doylun iş birliyi sayəsində mümkün olub. Ceyms, Sayrus və Fitsə qarşı iş açaraq onların istefasına nail olmaq istəyən Devid Rouzenə kömək edir. Lakin, sonda həyat yoldaşını xilas etmək niyyəti ilə Ceyms yalan danışır. 

Prezident Fitceralda qarşı sui-qəsd həyata keçirilir və o, ağır vəziyyətdə xəstəxanaya yerləşdirilir. Fits ölüm və həyat arasında qaldığı müddətdə, vitse-prezident Salli Lenqston hakimiyyəti ələ alır. Sağaldıqdan sonra Fits həyatın ona ikinci şans verməsini düşünərək Melli ilə boşanıb, Oliviya ilə evlənmək istəyir. Lakin, birinci xanım olmaq üçün hər şeyə razı olan Melli, hamiləliyin vaxtından dörd ay əvvəl dayandırılması üçün ginekoloqa müraciət edir. Qeki prezidentə qarşı sui-qəsddə təqsirləndirirlər; Oliviya və onun komandası müəyyən edirlər ki, Qekin üzərinə günahı onun münasibətdə olduğu qız atıb. Rouzen Qekin azad edilməsinə kömək edir, daha sonra onlar birlikdə tələ quraraq Qekin sevgilisi Bekkini ələ keçirirlər. Fits sui-qəsd sifarişçisinin Verna olduğunu öyrənir. Verna prezidentə saxtalaşdırma yolu ilə seçildiyini deyir və Fits onu öldürür. Dəfn zamanı Fits Oliviyaya deyir ki, daha arvadı ilə boşanmaq haqqında düşünmür və Oliviyanın saxtakarlıq etməsini bilir.

İkinci süjet xətti Ağ evdən məxfi məlumatları sızdıran krotun kimliyinin müəyyənləşdirilməsi ilə bağlıdır. oliviya və onun komandası bu işi araşdıraraq müəyyən edirlər ki, Mərkəzi Kəşfiyyat İdarəsi rəisi Qreyden Osbornun intiharı əslində qətl imiş. Oliviya kapitan Ceyk Ballardla tanış olur; sonradan məlum olur ki, o, B613 adlı gizli dövlət təşkilatının rəhbəri Rouenin əmri ilə işləyir və onun Oliviya ilə yaxınlaşması da iştapşırığı imiş. Melli bildirir ki, Fits ya Oliviyanı ataraq ona sadiq olmalıdır, ya da o, müsahibə verərək onların münasibətlərini ictimayətə açıqlayacaq. Fits Oliviyanı seçir və Melli təhdidini həyata keçirir. Fits bildirir ki, ikinici dəfə prezident seçkilərində iştirak etmək istəmir. 

Qek Çarlini əsir götürür və o, krotun Billi Çembers olduğunu danışır.Sonradan məlum olur ki, Çembers Oliviyanın ofisində gizlənən Devid Rouzenlə əlbirdir. Rouzen seçkilərin saxtalaşdırılması ilə bağlı sübutların toplandığı "Saytron" kartını Oliviyanın seyfindən oğurlayaraq Sayrus Binin yanına gedir. O, Sayrusa krotun kimliyini deyərək, kartı təhvil verir və əvəzində federal prokuror təyin edilməsini tələb edir. Mövsümün finalında mətbuat Fitsin sevgilisinin Oliviya olmasını, izləyicilər isə Rouenin Oliviyanın atası olmasını öyrənirlər.

## Aktyorlar və personajlar

### Əsas heyət

* Kerri Vaşinqton — Oliviya Poup
* Kolambus Şort — Harrison Rayt
* Debri Stençfild — Ebigeyl "Ebbi" Uilan
* Keti Lous — Kuinn Perkins
* Gilyermo Dias — Qek
* Ceff Perri — Ağ ev aparatının rəhbəri Sayrus Bin
* Toni Qolduin — ABŞ Prezidenti III Fitcerals «Tits» Tomas Qrant
* Coşua Malina — Devid Rouzen
* Bellami Yanq — birinci xanım Melodi "Melli" Qrant

### İkinci heyət

* Henri Qreqq - Hollis Doyl
* Den Bukatinski - Ceyms Novak
* Debra Muni - Ali məhkəmənin hakimi Verna Tornton
* Norm Lüis - senator Edison Devis
* Folli Skott - Ceykov Ceyk" Ballard
* Syuzen Purfar - Beki Flinn
* Corc Nübern — Çarli
* Keyt Berton — ABŞ vitse-prezidenti Salli Lenqston
* Co Morton - Rouen "İlay" Poup 
* Şarmila Devar - Loren Uellman 
* Brayan Letçer — Tom Larsen
* Samanta Sloyan - Janin Lok
* Kurt Fuller - MKİ rəisi Qreyden Osborn
* Mett Letçer — Billi Çembers
* Brenda Sonq - Alissa
* Tom Amandes - qubernator Semuel Reston
* Erika Şaffer - televiziya müxbiri

### Qonaq ulduzlar
* Cimmi Kimmel özünü canlandırıb
* Loreyn Tussen — Nensi Dreyk
* Eliz Nil — Anna Qordon
* Patrik Fişler — Artur «Arti» Hornbaçer
* Brenda Stronq — Coan Reston
* Sem Anderson — Melvin Finn
* Barri Bostvik — II Fitcerald Tomas Qrant
* Erik Mabius — Piter Kolduel
* Edelşteyn Liza — Sara Stanner
* Melinda MakQrou — Debora Klarkson
* Andrea Bouen — Meybl Doyl
* Con Barroumen — böhran meneceri

## Seriyalar




## Qəbulu

"Qalmaqal" serialının ikinci mövsümü çoxlu sayda müsbət rəylər almış, bəzi tənqidçilər isə onu triumf adlandırmışlar. İkinci mövsümdə serialın reytinqləri əhəmiyyətli dərəcədə artaraq finalda 25%-ə çatmışdır ki, bunun da 39%-i 18-49 yaş arası şəxslər olmuşdur. Rəy aqqreqatoru Rotten Tomatoes 13 rəy əsasında mösümü 92% təravətli 9.2/10 balla qiymətləndirmişdir. Saytın konsesusunda qeyd edilir ki, *"Sabun həssaslığına malik olan Qalmaqal, cazibədar nəql xüsusiyyəti, süjet dönüşləri və maraqlı personajları ilə diqqət çəkir."*

## Reytinqlər
### Live + SD reytinqlər

### Live + 7 Day (DVR) reytinqlər

## Mükafat və nominasiyalar

## DVD çıxışı
 

## İstinadlar